బుద్ధుడి జన్మస్థలం నేపాలే... వివాదానికి పుల్ స్టాప్ పెట్టి..
Mon, Aug 10, 2020, 07:16 AM
ఇటీవలి జై శంకర్ వ్యాఖ్యలతో వివాదం
బుద్ధుడు జన్మించినది లుంబినీలోనే
ఇందులో ఎటువంటి సందేహాలు లేవన్న విదేశాంగ శాఖ
గౌతమ బుద్ధుడి జన్మస్థలం విషయంలో నెలకొన్న వివాదానికి కేంద్ర విదేశీ వ్యవహారాల శాఖ పుల్ స్టాప్ పెట్టింది. బుద్ధుడి జన్మస్థలం నేపాల్ లోని లుంబినీయేనని, ఈ విషయంలో తమకు ఎటువంటి సందేహాలు లేవని స్పష్టం చేశారు. ఇటీవల ఓ వెబినార్ లో జైశంకర్ మాట్లాడుతూ, బుద్ధుడూ, మహాత్మా గాంధీలు అనుసరించిన మార్గం, చేసిన బోధనలు అందరికీ ఆచరణీయమని అన్నారు.
ఇదే సమయంలో బుద్ధుడు భారతీయుడని జై శంకర్ వ్యాఖ్యానించినట్టు నేపాల్ మీడియా కథనాలు రాసింది. దీనిపై వివాదం చెలరేగగా, మంత్రి కార్యాలయం వివరణ ఇచ్చింది. ఇరు దేశాల మధ్యా బౌద్ధమత వారసత్వం ఉందని, గౌతమ బుద్ధుడు నేపాల్ లోనే జన్మించారని విదేశాంగ శాఖ ప్రతినిధి అనురాగ్ శ్రీవాత్సవ వ్యాఖ్యానించారు.
అంతకుముందు నేపాల్ విదేశాంగ శాఖ జై శంకర్ ప్రసంగాన్ని తప్పుబట్టింది. బుద్ధుడు నేపాల్ లోనే జన్మించారనడానికి ఎన్నో చారిత్రక ఆధారాలు ఉన్నాయని, వాటిని ఎవరూ కాదనలేరని పేర్కొంది. లుంబినీ ప్రాంతం యునెస్కో వరల్డ్ హెరిటేజ్ సైట్ గానూ ఇప్పటికే గుర్తింపు పొందిందని నేపాల్ విదేశాంగ శాఖ గుర్తు చేసింది. 2014లో భారత ప్రధాని నరేంద్ర మోదీ, తమ దేశంలో పర్యటించిన వేళ, పార్లమెంట్ లో మాట్లాడుతూ, ఇదే విషయాన్ని ప్రస్తావించారని గుర్తు చేసింది.
buddhudi janmasthalam nepale... vivaadaaniki pul stap petti..
Mon, Aug 10, 2020, 07:16 AM
iteevali jai shankar vyaakhyalatho vivaadam
buddhudu janminchinadi lumbineelone
indulo etuvanti sandehaalu levanna videsaanga saakha
gautama buddhudi janmasthalam vishayamlo nelakonna vivaadaaniki kendra videshee vyavahaaraala saakha pul stap pettindi. buddhudi janmasthalam nepal loni lumbineeyenani, ee vishayamlo tamaku etuvanti sandehaalu levani spashtam chesaru. iteevala oo vebinar loo jaisankar maatlaadutuu, buddhuduu, mahatma gaandheelu anusarinchina maargam, chesina bodhanalu andarikee aacharaneeyamani annaru.
ide samayamlo buddhudu bhaaratheeyudani jai shankar vyaakhyaaninchinattu nepal media kathanaalu rasindi. deenipai vivaadam chelaregagaa, mantri kaaryaalayam vivarana ichindi. iru deshaala madhya bouddhamata vaarasatvam undani, gautama buddhudu nepal lone janminchaarani videsaanga saakha pratinidhi anurag srivatsava vyaakhyaaninchaaru.
antakumundu nepal videsaanga saakha jai shankar prasamgaanni tappubattindi. buddhudu nepal lone janminchaaranadaaniki enno chaaritraka aadhaaraalu unnaayani, vaatini evaruu kaadanalerani perkondi. lumbinee praantam unesco werald heritage sait gaanuu ippatike gurtimpu pondindani nepal videsaanga saakha gurtu chesindi. 2014loo bhaarata pradhaani narendra modii, tama desamlo paryatinchina vaela, parlament loo maatlaadutuu, ide vishayaanni prastaavinchaarani gurtu chesindi.